CELEX: 62015CN0208
Language: fi
Date: 2015-05-05 00:00:00
Title: Asia C-208/15: Ennakkoratkaisupyyntö, jonka Kúria (Unkari) on esittänyt 5.5.2015 – Stock ’94 Szolgáltató Zrt. v. Nemzeti Adó- és Vámhivatal Dél-dunántúli Regionális Adó Főigazgatósága

20.7.2015   
            
            
               FI
            
            
               Euroopan unionin virallinen lehti
            
            
               C 236/27
            
         Ennakkoratkaisupyyntö, jonka Kúria (Unkari) on esittänyt 5.5.2015 – Stock ’94 Szolgáltató Zrt. v. Nemzeti Adó- és Vámhivatal Dél-dunántúli Regionális Adó Főigazgatósága
   (Asia C-208/15)
   (2015/C 236/37)
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Kúria
   
      Pääasian asianosaiset
   
   
      Valittaja: Stock ’94 Szolgáltató Zrt.
   
      Vastapuoli: Nemzeti Adó- és Vámhivatal Dél-dunántúli Regionális Adó Főigazgatósága
   
      Ennakkoratkaisukysymykset
   
   
               1)
            
            
               Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) (jäljempänä arvonlisäverodirektiivi) 1 artiklan 2 kohtaa, 2 artiklan 1 kohdan a ja c alakohtaa, 14 artiklan 1 kohtaa, 24 artiklan 1 kohtaa, 73 artiklaa, 78 artiklan b alakohtaa ja 135 artiklan 1 kohdan b alakohtaa tulkittava siten, että integroijana (integrátor) toimivan ja integroidun tuottajan (integrált) välisen sopimuksen mukaisesti tapahtunut tavaran luovutus ja lainan antaminen on katsottava arvonlisävelvollisuuden kannalta toisistaan erillisiksi ja riippumattomiksi (distinct and independent) liiketoimiksi, vai onko katsottava, että tässä toteutuu yksi ainoa (single) liiketoimi, jonka osalta veron perusteeseen sisällytetään tavaran luovutuksesta saatu vastike (myyntihinta) ja annetun lainan korko?
            
         
               2)
            
            
               Jos jälkimmäinen tulkinta on arvonlisäverodirektiivin mukainen, voidaanko arvonlisäverodirektiiviä tulkita siten, että arvonlisäverollisen tavaran luovutuksen ja arvonlisäverottoman palvelun suorituksen sisältävä yksi ainoa liiketoimi muodostaa poikkeuksen yleisestä arvonlisäveron maksuvelvollisuudesta? Jos näin on, millaisten seikkojen perusteella?
            
         
               3)
            
            
               Vaikuttaako edellisiin kysymyksiin annettaviin vastauksiin ja jos vaikuttaa, missä määrin, se, että integroija voi tehdyn sopimuksen perusteella integroidun tuottajan pyynnöstä ja tämän lukuun suorittaa lisää palveluja ja/tai ostaa lisää integroidun tuottajan tuottamia maataloustuotteita?
            
         
      (1)  EUVL L 347, s. 1.